Inimest saab tinglikult jagada kaheks - meil on olemas mõistuse pool ja emotsionaalne pool. Piltlikult võib mõistuse poolt kutsuda Ratsanikuks - tema seab sihte, arutleb, analüüsib. Tema on see, kellele meeldib põhjus-tagajärg seosed ja loogika. Ning emotsionaalset poolt võib kutsuda Elevandiks - ta on impulsiivne, otsib naudingut ja head tunnet, talle meeldib peesitada mugavustsoonis ning mõnikord  on ta hirmunud ja mõnikord ärritunud. Kuna Ratsanik istub Elevandi seljas, siis võib tekkida illusioon, nagu oleks tema juht. Mõistagi on see näiline, seda juba kaaluvahe tõttu. Iga kord kui Ratsanikul ja Elevandil erinev arusaam edasisest suunast, jääb peale Elevant - mis on üks pisike Ratsanik kuue tonnise Elevandi kõrval!